20 Batsadi, kopang Jehofa gore a lo thuse mme lo dire ka natla go thusa bana ba lona. (Bala 2 Ditiragalo 15:7.) Dira gore kamano ya ngwana wa gago le Jehofa e nne botlhokwa go feta dilo tse wena o di ratang. Dira bojotlhe gore Lefoko la Modimo le fitlhelele pelo ya ngwana wa gago. Tswelela o na le tsholofelo ya gore ngwana wa gago a ka nna motlhanka yo o ikanyegang wa ga Jehofa. Fa bana ba gago ba ikobela Lefoko la Modimo e bile ba etsa sekao sa gago se se molemo, o tla ikutlwa jaaka moaposetoloi Johane a ne a ikutlwa ka batho ba a ba thusitseng go itse boammaaruri. O ne a re: “Ga go na lebaka le legolo la go leboga le ke nang le lone go feta dilo tseno, gore ke bo ke ntse ke utlwa gore bana ba me ba tswelela ba tsamaya mo boammaaruring.”—3 Joh. 4.